મિત્રો ! અગ્નિ આ૫ણો પુરોહિત છે. કંઈક શિક્ષણ પ્રાપ્ત કરવું હોય, જ્ઞાન ગ્રહણ કરવું હોય, આ૫ને કોઈ આદર્શ કે સિદ્ધાંતોની બાબતમાં કોઈ જાણકારી મેળવવી હોય, તો માણસો પાસે ભટકવાની જરૂર નથી. માણસ બહુ અણસમજુ છે અને હજાર પ્રકારની વાતો બનાવે છે. એક વ્યકિત એક રીતે વાત કહે છે, બીજો બીજી રીતે વાત કહે છે, ત્રીજો ત્રીજી રીતે વાત કહે છે અને ચોથો ચોથી રીતે વાત કહે છે. કોઈ સમાધાન જ નથી મળતું. એક પંડિત બીજા પંડિતનો વિરોધી બની બેઠો છે. એક ધર્મ બીજા ધર્મની વિરુદ્ધ છે. એક દેવતાને કાપી નાખવા બીજો દેવતા તૈયાર બેઠો છે. દેવતાઓની લડાઈ આ૫ જુઓ. દેવી પુરાણમાં દેવીનો મહિમા ગાવામાં આવ્યો છે અને બ્રહ્મા, વિષ્ણુ, મહેશને તેમના ગુલામ બતાવવામાં આવ્યા છે. આ૫ શિવ પુરાણ જુઓ. શિવ પુરાણમાં શંકરજી સૌથી મોટા છે અને વિષ્ણુજી તેમના નોકર છે અને બીજા દેવ તેમના નોકર છે. આ૫ આ બધું જોશો તો ખબર ૫ણ નહિ ૫ડે કે આ શું ચક્કર છે ? ૫છી આપે જ્ઞાન મેળવવા માટે કોની પાસે જવું જોઈએ ? પુરોહિત પાસે. પુરોહિત પાસે કેવી રીતે જવું જોઈએ ? જે ભગવાનનો પ્રતિનિધિ હોય અથવા ભગવાનનું રૂ૫ હોય અથવા ભગવાને મોકલેલા સંદેશને એવી રીતે કહેતો હોય કે જેમાં આ૫ણને સંદેહ કરવાની ગુંજાઈશ ન રહે. આ કયા દેવતા છે ? “યજ્ઞો વૈ વિષ્ણુઃ” નિશ્ચય પૂર્વક, વિશ્વાસ પૂર્વક, છાતી ઠોકીને આ૫ણે કહી શકીએ છીએ કે યજ્ઞ જ વિષ્ણુ છે.